ПРОТОКОЛ № 20

от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 16 октомври 2023 г.

Днес, 16 октомври 2023 г., понеделник, от 14:00 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на ВСС в състав: 

ПРЕДСЕДАТЕЛ: | АТАНАСКА ДИШЕВА

ЧЛЕНОВЕ:

ЦВЕТИНКА ПАШКУНОВА
СЕВДАЛИН МАВРОВ
ВЕРОНИКА ИМОВА

От администрацията на ВСС:
Деница Захариева – началник отдел „Дисциплинарни производства“ в дирекция „Правна“ – АВСС;
Незабравка Петкова – главен експерт-юрисконсулт в отдел „Дисциплинарни производства“ в дирекция „Правна“ – АВСС;
Славчо Арсов – главен експерт-юрисконсулт в отдел „Дисциплинарни производства“ в дирекция „Правна“ – АВСС.

Заседанието протече при следния дневен ред:

1. Предложение рег. индекс № ВСС-12627/05.10.2023 г. от административния ръководител на Софийски градски съд за продължаване на дисциплинарното производство, образувано срещу Елена Тодорова Иванова – съдия в Софийски градски съд, и налагане на дисциплинарно наказание.

2. Заповед № РД-08-5050/08.08.2023 г. на административния ръководител на Софийски градски съд, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Александър Емилов Ангелов – съдия в Софийски градски съд.

3. Акт за резултати от извършена комплексна планова проверка на Районен съд – Лом по наказателни дела, възложена със Заповед № ПП-23-15/09.05.2023 г. на главния инспектор на ИВСС, с вх. № ВСС-12363/28.09.2023 г. по описа на ВСС.

4. Информация от председателя на СГС относно изпълнени препоръки, дадени в акт от извършена проверка по сигнал, възложен със Заповед № Ж-23-420/2023 г. на главния инспектор на ИВСС, заведена с вх. № ВСС-9729/05.10.2023 г., по описа на ВСС.

5. Информация от ИВСС относно изпълнени препоръки, дадени в акт от извършена комплексна планова проверка в Окръжен съд – Монтана по наказателни дела, възложена със Заповед № ПП-23-9/20.03.2023 г. на главния инспектор на ИВСС, заведена в деловодството на ВСС с вх. № ВСС-10560/26.09.2023 г.      

6. Информация от ИВСС относно изпълнени препоръки, дадени в акт от извършена комплексна планова проверка в Районен съд – Монтана по наказателни дела, възложена със Заповед № ПП-23-13/19.04.2023 г. на главния инспектор на ИВСС, заведена в деловодството на ВСС с вх. № ВСС-9822/29.09.2023 г.      

7. Информация от ИВСС относно изпълнени препоръки, дадени в акт от извършена проверка по сигнал, възложена със Заповед № Ж-23-283/2023 г. на главния инспектор на ИВСС, заведена с вх. № ВСС-10146/29.09.2023 г. по описа на ВСС.

8. Доклад по реда на Глава трета „а” ЗСВ за периода 01.04.2023 г. – 30.06.2023 г.

8.1. Данни за установените от ИВСС нарушения на правото на разглеждане и решаване на делата в разумен срок за периода 01.04.2023 г. – 30.06.2023 г. по реда на Глава трета „а” от Закона за съдебната власт, приложени към писмо от главния инспектор на ИВСС с вх. № ВСС-5150/14.07.2023 г. по описа на ВСС. 

8.2. Отчет на министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.04.2023 г. – 30 06.2023 г. в Министерство на правосъдието с вх. № ВСС-11366/28.08.2023 г. по описа на ВСС. 

9. Доклади от административните ръководители на съдилищата за извършени проверки през първото шестмесечие на 2023 г. на дела, неприключили в разумен срок, относно изпълнение на решения по протокол № 47/13.12.2022 г., т. 7 и протокол № 23/11.07.2023 г., т.3 на СК на ВСС, приети на основание чл. 60м, ал. 2 от Глава трета „а” ЗСВ.

1. ОТНОСНО: Предложение рег. индекс № ВСС-12627/05.10.2023 г. от административния ръководител на Софийски градски съд за продължаване на дисциплинарното производство, образувано срещу Елена Тодорова Иванова – съдия в Софийски градски съд, и налагане на дисциплинарно наказание.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

1.1. ПРЕДЛАГА на съдийската колегия на Висшия съдебен съвет, на основание чл. 314, ал. 5, във връзка с ал. 2 от Закона за съдебната власт, да продължи дисциплинарното производство, образувано със заповед № РД-08-1516/14.03.2023 г. на административния ръководител на СГС срещу съдия Елена Тодорова Иванова и да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от Закона за съдебната власт на Елена Тодорова Иванова – съдия в Софийски градски съд.

2. ОТНОСНО: Заповед № РД-08-5050/08.08.2023 г. на административния ръководител на Софийски градски съд, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Александър Емилов Ангелов – съдия в Софийски градски съд.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

2.1. Изисква от административния ръководител на Софийски градски,  в 5 (пет) дневен срок, считано от датата на получаване на съобщението, да предостави следната информация и данни:

1. За периода 25.10.2019 г. – 10.03.2022 г., както следва:
- справка относно отсъствията на съдия Александър Ангелов, като се отбележи видът на отпуска, начална и крайна дата и съответно календарни дни;
- справка относно това дали на съдия Александър Ангелов са възлагани с изрични заповеди задължения, които не са свързани с регулярната му дейност;
- справка за графика на съдебните заседания на съдия Александър Ангелов и броя на разгледаните дела в тези заседания;
- справка за броя на разпределените дела и посочване на техния вид, както и същата справка за приключените от съдия Александър Ангелов през съответната година дела;
- информация за предприетите мерки от страна на административния ръководител по отношение на съдия Александър Ангелов във връзка с преодоляване на констатираните забави при разглеждане и решаване на делата;
- справка за броя на постановените обжалваеми съдебни актове, обжалвани съдебни актове и резултатите от инстанционния контрол по години.

2. Каква е причината за издаването на заповедта за налагане на дисциплинарното наказание 1 (една) година и близо 5 (пет) месеца след образуването на дисциплинарното производство?

3. Какви действия са предприети / извършени по дисциплинарното производство от председателя на СГС през периода от получаването на отказа на СК на ВСС за продължаване на производството до издаването на заповедта за налагане на дисциплинарното наказание?

4. Каква е причината да бъде разрешено ползването на дългосрочен неплатен отпуск на съдия Александър Ангелов (за периода от 21.03.2022 г. до 31.03.2023 г.), като се имат предвид констатираните забави в работата на съдията?

2.2. Изисква от дирекция „Информационни технологии и съдебна статистика“ в АВСС, в 5 (пет) дневен срок, считано от датата на получаване на съобщението, да предостави справка за натовареността на Александър Емилов Ангелов – съдия в Софийски градски съд, както и за натовареността на останалите съдии в Гражданско отделение – първоинстанционни състави при Софийски градски съд, за периода 25.10.2019 г. – 10.03.2022 г.

3. ОТНОСНО: Акт за резултати от извършена комплексна планова проверка на Районен съд – Лом по наказателни дела, възложена със Заповед № ПП-23-15/09.05.2023 г. на главния инспектор на ИВСС, с вх. № ВСС-12363/28.09.2023 г. по описа на ВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

3.1. Приема за сведение акт за резултати от извършена комплексна планова проверка на Районен съд – Лом, по наказателни дела, възложена със Заповед № ПП-23-15/09.05.2023 г. на главния инспектор на ИВСС, с вх. № ВСС-12363/28.09.2023 г. по описа на ВСС.

4. ОТНОСНО: Информация от председателя на СГС относно изпълнени препоръки, дадени в акт от извършена проверка по сигнал, възложен със Заповед № Ж-23-420/2023 г. на главния инспектор на ИВСС, заведена с вх. № ВСС-9729/05.10.2023 г., по описа на ВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

4.1. Приема за сведение информация от председателя на СГС относно изпълнена препоръка, дадена в акт от извършена проверка по сигнал, възложен със Заповед № Ж-23-420/2023 г. на главния инспектор на ИВСС, заведена с вх. № ВСС-9729/05.10.2023 г. по описа на ВСС.
4.2. Препоръчва на административния ръководител на СГС да предприеме необходимите мерки по администриране с цел приключване на делото със съответен съдебен акт по възз. гр. дело № 12461/2018г. по описа на СГС, IV - В възз. съдебен състав.

5. ОТНОСНО: Информация от ИВСС относно изпълнени препоръки, дадени в акт от извършена комплексна планова проверка в Окръжен съд – Монтана по наказателни дела, възложена със Заповед № ПП-23-9/20.03.2023 г. на главния инспектор на ИВСС, заведена в деловодството на ВСС с вх. № ВСС-10560/26.09.2023 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

5.1. Приема за сведение информация от ИВСС относно изпълнени препоръки, дадени в акт от извършена комплексна планова проверка в Окръжен съд – Монтана по наказателни дела, възложена със Заповед № ПП-23-9/20.03.2023 г. на главния инспектор на ИВСС, заведена в деловодството на ВСС с вх. № ВСС-10560/26.09.2023 г.

6. ОТНОСНО: Информация от ИВСС относно изпълнени препоръки, дадени в акт от извършена комплексна планова проверка в Районен съд – Монтана по наказателни дела, възложена със Заповед № ПП-23-13/19.04.2023 г. на главния инспектор на ИВСС, заведена в деловодството на ВСС с вх. № ВСС-9822/29.09.2023 г.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

6.1. Приема за сведение информация от ИВСС относно изпълнени препоръки, дадени в акт от извършена комплексна планова проверка в Районен съд – Монтана по наказателни дела, възложена със Заповед № ПП-23-13/19.04.2023 г. на главния инспектор на ИВСС, заведена в деловодството на ВСС с вх. № ВСС-9822/29.09.2023 г.

7. ОТНОСНО: Информация от ИВСС относно изпълнени препоръки, дадени в акт от извършена проверка по сигнал, възложена със Заповед № Ж-23-283/2023 г. на главния инспектор на ИВСС, заведена с вх. № ВСС-10146/29.09.2023 г. по описа на ВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

7.1. Приема за сведение информация от ИВСС относно изпълнени препоръки, дадени в акт от извършена проверка по сигнал, възложен със Заповед № Ж-23-283/2023 г. на главния инспектор на ИВСС, заведена с вх. № ВСС-10146/29.09.2023 г., по описа на ВСС.

8. ОТНОСНО: Доклад по реда на Глава трета „а” ЗСВ за периода 01.04.2023 г. – 30.06.2023 г.
8.1. Данни за установените от ИВСС нарушения на правото на разглеждане и решаване на делата в разумен срок за периода 01.04.2023 г. – 30 06.2023 г. по реда на Глава трета „а” от Закона за съдебната власт, приложени към писмо от главния инспектор на ИВСС с вх. № ВСС-5150/14.07.2023 г. по описа на ВСС. 
8.2. Отчет на министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.04.2023 г. – 30 06.2023 г. в Министерство на правосъдието с вх. № ВСС-11366/28.08.2023 г. по описа на ВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

8.1. Приема доклад, изготвен по реда на Глава трета „а” ЗСВ, за периода 01.04.2023 г. – 30.06.2023 г. 
8.2. Приема данни за установените от ИВСС нарушения на правото на разглеждане и решаване на делата в разумен срок за периода 01.04.2023 г. – 30.06.2023 г. по реда на Глава трета „а” от Закона за съдебната власт, приложени към писмо от главния инспектор на ИВСС, с вх. № ВСС-5150/14.07.2023 г. по описа на ВСС.
8.3. Приема отчет на Министъра на правосъдието за постъпилите заявления и изплатени обезщетения по реда на глава Глава трета „а” от Закона за съдебната власт за периода 01.04.2023 г. – 30.06.2023 г. в Министерство на правосъдието, с вх. № ВСС-11366/28.08.2023 г. по описа на ВСС.

9. ОТНОСНО: Доклади от административните ръководители на съдилищата за извършени проверки през първото шестмесечие на 2023 г. на дела, неприключили в разумен срок, относно изпълнение на решения по протокол № 47/13.12.2022 г., т. 7 и протокол № 23/11.07.2023 г., т. 3 на СК на ВСС, приети на основание чл. 60м, ал. 2 от Глава трета „а” ЗСВ.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ
С ИВСС“ КЪМ СЪДИЙСКАТА КОЛЕГИЯ НА ВСС
Р Е Ш И:

9.1. Приема за сведение доклади от административните ръководители на съдилищата за извършени проверки през първото шестмесечие на 2023 г. на дела, неприключили в разумен срок, относно изпълнение на решения по протокол № 47/13.12.2022 г., т. 7 и протокол № 23/11.07.2023 г., т. 3 на СК на ВСС, приети на основание чл. 60м, ал. 2 от Глава трета „а“ ЗСВ. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА ВСС:	(П)

АТАНАСКА ДИШЕВА